Държавен вестник, бр. 106, 2000 г., стр. 21

Б Р О Й  106
Д Ъ Р Ж А В Е Н   В Е С Т Н И К
С Т Р .  21
Г л а в а  т р е т а
СКЛЮЧВАНЕ И ИЗПЪЛНЕНИЕ НА ДОГО-
ВОРА ЗА УПРАВЛЕНИЕ
Раздел I
Условия за сключване на договора
за управление
Чл. 11. (1) Управляващото дружество е
длъжно да сключва договорите си за управле-
ние при общи условия, предварително одоб-
рени от комисията.
(2) Управляващото дружество е длъжно да
даде по подходящ начин на всяко лице по чл. 2,
желаещо да сключи договор за управление,
възможност да се запознае със съдържанието
на общите условия и да сключи договора си с
него на основата на тези общи условия.
Чл. 12. Общите условия трябва да съдържат:
1. данни за управляващото дружество, вклю-
чително:
а) наименованието, седалището, адреса на
управление, телефон (телефакс) и електронен
адрес (е-mail);
б) номера и датата на разрешението, издаде-
но от комисията, както и номера, партидата,
тома и страницата на вписването на дружество-
то в търговския регистър, кода БУЛСТАТ и
данъчния номер;
в) предмета на дейност;
г) ограниченията и изискванията към дей-
ността на дружеството съгласно ЗППЦК и ак-
товете по прилагането му;
2. предмета на договора;
3. уредба на правата и задълженията на уп-
равляващото дружество, включително:
а) дължима грижа при изпълнение на до-
говора;
б) посочване, че обемът на неговата пред-
ставителна власт се определя с конкретния до-
говор, както и условията и реда за преупълно-
мощаване;
в) посочване, че заместване не се допуска;
г) условията и сроковете за периодично от-
читане пред лицето, чиято дейност или порт-
фейл управлява;
д) размера, условията и реда за формиране и
изплащане на възнаграждението;
е) други задължения, възложени му със
ЗППЦК и с актовете по прилагането му;
4. уредба на правата и задълженията на ли-
цето, чиято дейност или портфейл управлява,
включително:
а) правото да извършва проверка на изпъл-
нението на договорните задължения от страна
на управляващото дружество, без да нарушава
неговата оперативна самостоятелност;
б) задължението да предостави на управлява-
щото дружество копие от устава и проспекта си,
както и други документи, в които са посочени
инвестиционната стратегия и цели на лицето;
в) задължението да предостави на управля-
ващото дружество данни за активите си и за
депозитарната институция, в която те се съхра-
няват, необходими на управляващото дружест-
во за осъществяване на правата и задължения-
та му по договора, както и за инвестиционния
посредник (посредници), чрез който управля-
ващото дружество да изпълнява инвестицион-
ните си решения;
г) задължението незабавно да информира уп-
равляващото дружество за промяна в устава и/
или проспекта, за замяна на депозитарната
институция или на инвестиционен посредник и
за промени в договорите си с тях, както и за
всяко друго решение, което може да повлияе на
инвестиционните решения и нареждания на уп-
равляващото дружество;
5. определяне на разходите по видове, които
ще бъдат поети от всяка от страните;
6. реда и срока за приемане на отчетите и за
информиране относно възражения по тях;
7. отговорността за неизпълнение на дого-
ворните задължения, съответно посочване, че
тя се определя с договора;
8. условията и реда за изменение, разваляне
и прекратяване на договора;
9. условията и реда за изменение и допъл-
нение на общите условия, включително по-
сочване, че измененията или допълненията
на общите условия имат сила за насрещната
страна само ако те са є били съобщени и в
дадения є писмено достатъчен срок тя е зая-
вила писмено, че ги приема;
10. приложим закон и начин на разумно и
справедливо уреждане на споровете.
Чл. 13. Промяна на общите условия на уп-
равляващото дружество се допуска само след
предварително одобрение от комисията.
Раздел II
Изпълнение на договора за управление
Чл. 14. Управляващото дружество взема ин-
вестиционни решения и дава нареждания за уп-
равление на дейността или портфейла на лице по
чл. 2 на основата на писмен договор с това лице.
Чл. 15. (1) Управляващото дружество е длъж-
но да дава нарежданията си по чл. 202, ал. 2
ЗППЦК до инвестиционния посредник (посред-
ници), с който лицето, чиято дейност или пор-
тфейл управлява, има сключен договор.
(2) Ако е предвидено в договора по чл. 14,
управляващото дружество може да сключи от
името и за сметка на лицето, чийто портфейл
управлява, договор с инвестиционен посредник
за извършване на сделки с ценни книжа при
прилагане на правилата за сключване на такъв
договор чрез пълномощник. В този случай уп-
равляващото дружество отправя нарежданията
си по чл. 202, ал. 2 ЗППЦК до този инвестици-
онен посредник (посредници).
Чл. 16. (1) Инвестиционното дружество от
отворен тип издава (продава) и изкупува обратно
акциите си чрез управляващо дружество съглас-
но условията на сключения между тях договор.